FUTBOL+TENIS+JOKOA

Hemengo hauek dira futbol tenisaren ezaugarririk nagusienak: **Gorka Etxeberria**
 * Jokoaren historia laburra: ** Futbol tenis jokoa ez dut uste orain dela urte askoko jokoa denik, nire ustetan, futboleko entrenatzaile batek bere jokalariek baloiarekin zuten teknika hobetzeko asmaturiko jokoa izan daitekeela pentsatzen dut.
 * Jokoaren ezaugarriak: **
 * ** Zenbat partaide: ** Partaide kopurua, zelaiaren araberakoa izango da. Joko honetan parte hartu behar duten jokalariak erdibana banatu beharko lirateke zelaian zehar. Komenigarria da partaide kopurua bikoitia izatea, honela bi taldeek partaide kopuru berdina izango dute.
 * ** Adina: ** Joko honetako adina ez dago mugaturik, baina komenigarria da 5 urtetik beherakoek joko honetan ez ibiltzea, horrez gain, joko honen muga 60-65 urte bitartean egon daitekeela pentsatzen dut.
 * ** Materiala: ** Futbol tenisean ibiltzeko ez dugu material gehiegiren beharrik, 3 material garrantzitsu bakarrik daude: baloia, sarea edo baloia latsatzera behartzen duen tresna eta zelaia edo lurrean margoturik dagoen karratua.
 * ** Eremua: ** Futbol tenisean jokatzeko eremua ez du oso handia izan beharrik, zelaiaren eremua jokalari kopuruarekin mugatuko da. Hala eta guztiz ere, teniseko zelaia ere erabil dezakegu futbol teniserako baina horretarako jende kopuru handia bildu beharko ginateke.
 * Jokoaren garapena: ** Joko hau, teniseko arau berdintsuak erabiliz jokatzen da baina boleibolaren zati bat ere hartzen du.
 * Jokoaren araudia: ** Lehen esan dudan bezala, futbol tenisak, boleibola eta tenisaren zati bat izateaz gain, futbolaren zati bat ere hartzen du bertako arauak honako hauek izanik: Baloia, eskuak eta besoak ez diren gorputzeko beste edozein parterekin jo daiteke, joko honetan ez du garrantzirik baloia botea eman baino lehen edo beranduago ematea eta zelai berdinean talde berekoek hiru toke baino gutxiago erabili beharko dituzte baloia beste zelaira pasatzeko baina jokalari berak ezin izango ditu bi toke segidan egin.
 * Jokoaren helburu ezberdinak: ** Joko honen helburu nagusia, baloiak beste zelaian bote bat baino gehiago ematea da. Joko honekin entrenatzaileak lortu nahi duena, taldekideen arteko harremana hobetzea, par batzuk botaz eta horrez gain jokalarien koordinazioa hobetzea dira futbol tenisaren helburu nagusienak.